
Riigihanke ühiselt korraldamise delegeerimine
1. Asjaolud ja menetluse käik

Haridus- ja Teadusministeerium koostöös Hariduse Infotehnoloogia Sihtasutusega (HITSA) alustab „Põhikoolide digitaristu täiendamise toetusmeetme“ ellurakendamist. Meetme raames saavad koolipidajad võimaluse hankida erinevaid IT-töövahendeid.  Seadmete ostuks korraldab HITSA raamhanke kõigi koolipidajate nimel. Meetme tingimuste kohaselt on Haridus- ja Teadusministeeriumi toetus 85% ja koolipidajate omafinantseering minimaalselt 15%. Meetme toetuse summa jagatakse Eesti põhikoolide õpilaste arvu seisuga 10.11.2016 ja Haridus- ja Teadusministeeriumi toetuse arvestuslik summa õpilase kohta on 33,34 eurot. Lähtuvalt meetme tingimustest on meetme Narva linna maksimaalne summa moodustaks 185701 eurot, milles linna omafinantseering moodustaks 27855 eurot (15%).
Riigihangete seaduse § 13 lg 1 kohaselt võivad hankijad korraldada riigihanke ühiselt, volitades ühte hankijatest riigihanget korraldama; seaduse § 10 lg 1 p 2 järgi on hankijaks kohaliku omavalitsuse üksus. Põhikooli- ja gümnaasiumiseaduse § 1 lg 2 kohaselt on munitsipaalkooli pidajaks vald või linn.

2. Õiguslikud alused

Kohaliku omavalitsuse korralduse seaduse § 22 lõike 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.
3. Otsus
3.1 Delegeerida Narva Linnavalitsusele riigihanke ühiselt korraldamise „Põhikoolide digitaristu täiendamise toetusmeetme“ raames.
3.2 Volitada Narva linnapead „Põhikoolide digitaristu täiendamise toetusmeetmega“ ettenähtud tegevuste teostamiseks.
4. Rakendussätted
4.1 Otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemise päevast arvates.
4.2 Otsus jõustub seaduses sätestatud korras.

Aleksandr Jefimov
Linnavolikogu esimees

Riigihanke ühiselt korraldamise delegeerimine
Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „Riigihanke ühiselt korraldamise delegeerimine” eelnõu.
2. Volitada esitama antud küsimus Narva Linnavolikogus Narva abilinnapea Vjatšeslav Konovalovit.

